**Zoran Bečić** (Čačak, 2. april 1939. - Sarajevo, 29. mart 2006.) bio je bosanskohercegovački glumac.

Biografija
----------

Zoran Bečić studirao je glumu na Beogradskoj akademiji u klasi čuvenog Mate Miloševića i diplomirao 1966. godine. Iste jeseni "odletio je na jug" u drevnu Ragusu (Dubrovnik) gdje će u angažmanu provesti dvije godine (iz tog perioda najradije se sjećao uloga u Ljubavnicima nepoznatog renesansnog autora i Ljubaji Muriella Shisgala). Potom prelazi u Sarajevo i tadašnje Malo pozorište (Kamerni teatar 55) koje je bilo rodonačelnikom pozorišne avangarde na Balkanu.

Sarajevski debut imao je u nezaboravnoj predstavi Radoslava Dorića "Noć ubica", a zatim je u tri sezone odigrao čitav niz zapaženih uloga, počev od glavnih u "Pljački" i "Mračnoj komediji", pa i sporednih u "Usamljenoj gomili" i "Veleizdajničkom procesu", sve do naslovnih u "Viktoru ili djeci na vlasti" i "Idiotu", (godine 1971. nije odolio izazovu da se dokaže i u Beogradu, no, nakon dvije sezone vraća se u Sarajevo, ovaj put u Narodno pozorište gdje igra brojne zapažene uloge ("Priče iz Bečke šume", "Bašeskija", "Čežnja pod brestovima", "Nora", "Hrvatski Faust", "Na Božijem putu", "Omer-paša Latas" i ponad svega kao Rjepnin u "Romanu o Londonu" Miloša Crnjanskog u režiji Sulejmana Kupusovića). Podjednako je vezan i za Kamerni teatar 55 ("Smrt trgovačkog putnika", "Rucante", "Sporting life", "Lijepa Vida", "Divlje meso", "Karamazovi", "Makedonsko slanje", "Nije čovjek ko ne umre" i ponad svega kao Henrik u "Vjenčanju Gombroviča" u režiji Tadeusha Mintza). Za ostvarenja u "Noći ubica" dobio je Zlatni lovor vijenac Internacionalnog teatarskog festivala MESS.

U ratu Bečić je bio jednim od glumaca - utemeljitelja SARTR-a i akterom Skloništa, a debitirao je i kao reditelj remake-postavkom predstave "Nije čovjek ko ne umre" Vehmira Stojanovića, nakon čega režira i "Memoare Mine Hauzen" Safeta Plakala u produkciji SARTR-a, te dvije predstave u Kamernom teatru 55 ("Suton" Ive Vojnovića i "Smrt i djevojka" Ariela Dorl'mana) i "Nije čovjek ko ne umre" u mostarskom Narodnom pozorištu. Kao glumac, često je gostovao u Tuzli (Hamdibeg) i Mostaru (Ruho).

U Narodnom pozorištu u Sarajevu, u kome je proveo i svoje posljednje glumačke dane, obavljao je i funkciju direktora drame. Bečić je do kraja života igrao svoju posljednju ulogu dobivši svoj posljednji aplauz na otvorenoj sceni tumačeći lik Alihodže u predstavi "Legenda o Ali-paši".

U sklopu Festivala komedije Bosne i Hercegovine "Mostarska liska 2006." posthumno mu je dodijeljena nagrada "Velika mostarska liska."

Filmografija
------------

|  |
| --- |
| **Filmografija**  |
| God. | Naziv | Uloga |
| 1960.-te▲ |
| 1964-1966. | Kod sudije za prekršaje (serija) |  |
| 1966. | Kod sudije za prekršaje TV serija | / |
| 1966. | San | / |
| 1966. | Adam i Eva 66 Kratki film | / |
| 1968. | Isten és ember elött | Dmitris |
| 1969. | Neka daleka svjetlost | Slavko (kao Z. Bečić) |
| 1970.-te▲ |
| 1971. | Karađoz TV serija | Čelebija |
| 1971. | Bog Kurt TV film | / |
| 1972. | Valter brani Sarajevo | Agent Gestapoa, lažni kurir |
| 1972. | Ratnički talenat TV film | Pomoćnik režisera |
| 1973. | Naše priredbe (TV serija) | Marko Bauer |
| 1974. | Valter brani Sarajevo TV serija | Agent gestapoa, lažni kurir |
| 1974. | Mula Mustafa Bašeskija TV film | / |
| 1976. | Nervčik TV film | / |
| 1976. | Odluka TV film | / |
| 1977. | Mene mladu za stara TV film | / |
| 1977. | Na šarenom ćilimu TV film | / |
| 1980.-te▲ |
| 1980. | Husinska buna TV film | / |
| 1981. | Zajedno TV film | / |
| 1981. | Ratni hljebovi TV film | / |
| 1982. | Kože TV serija | / |
| 1982. | Noć strijepnje TV film | / |
| 1983. | Dani Avnoj—a TV mini serija | / |
| 1984. | Nije čovjek ko ne umre TV film | / |
| 1985. | Priče iz fabrike TV serija | Reporter |
| 1986. | Misija majora Atertona TV serija | Đeneral |
| 1988. | Zagubljen govor TV serija | / |
| 1990.-te▲ |
| 1990. | Gluvi barut | Seljak 4 |
| 1991. | Moj brat Aleksa | / |
| 1991. | Zamka za ptice TV film | Abel |
| 1992. | Aleksa Šantić TV serija | Mihajlo Marković |
| 1994. | Rusko primirje TV film | / |
| 1999. | Nepitani TV film | / |
| 2000.-te▲ |
| 2001. | Borac TV film | / |
| 2002. | Viza za budućnost: Novogodišnji special TV film | Oskar Prohaska |
| 2003. | Viza za budućnost: Novogodišnji special TV film | Prohaska |
| 2002 2007. | Viza za budućnost TV serija | Oskar Prohaska |

Vanjski linkovi
---------------

* Zoran Bečić na sajtu IMDb